EELNÕU 2020/275

								KOMISJONID:

eelarve- ja arengu-		
haridus-	JK	
kultuuri- 	X	
majandus-		
revisjoni-		
sotsiaal- 	X	

VILJANDI LINNAVOLIKOGU

MÄÄRUS

27. august 2020   nr
Pädevuse delegeerimine

Määrus kehtestatakse kohaliku omavalitsuse korralduse seaduse § 6 lõike 3 punkti 1 ja § 22 lõike 2 alusel.

§ 1. Delegeerida põhikooli- ja gümnaasiumiseaduse (edaspidi PGS) § 13, § 26 lõigete 2, 3 ja 5, § 27 lõike 5, § 38 lõike 1, § 42 lõike 1, § 43 lõike 2, § 44 lõike 2 ja 3, § 45 lõike 2, § 50 lõike 1, § 63 lõike 2, lõike 3 punkti 4 ja lõike 5, § 67 lõike 2, § 71 lõigete 5 ja 6, § 74 lõike 2, alusel kooli pidaja pädevusse antud järgmiste küsimuste lahendamine Viljandi Linnavalitsusele:

(1) meetmete rakendamine koolikohustuse täitmise tagamiseks 
(2) põhikooli õpilaste arvu kehtestamine klassis ja õpperühmas 
(3) õpilase kooli vastuvõtmise tingimuste ja korra kehtestamine 
(4) nõusoleku andmine pikapäevarühma moodustamiseks 
(5) õpilaste toitlustamise korraldamine 
(6) koolitervishoiuteenuse kättesaadavuse korraldamine 
(7) nõusoleku andmine koolide kodukordades sätestatud meetmete rakendamiseks vaimse ja füüsilise turvalisuse tagamiseks koolides 
(8) hädaolukorra lahendamine koolis 
(9) lisaõpe põhikooli lõpetanutele 
(10) munitsipaalkoolide koolitusloa taotlemine 
(11) koolide arengukavade kinnitamise korra kehtestamine
(12) direktori vaba ametikoha täitmise konkursi korra kehtestamine 
(13) koolitöötajate koosseisu kinnitamise korra kehtestamine  

§ 2. Tunnistada kehtetuks Viljandi Linnavolikogu 29.12.2010 määrus nr 59 „Pädevuse delegeerimine“.

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Maie Joala, Ene Rink
Esitatud: 
Esitaja: Viljandi Linnavalitsus			Ettekandja: Ene Rink
Lk arv: 
Hääletamine: poolthäälteenamus

Seletuskiri
Pädevuse delegeerimine

Eelnõu eesmärk on üle vaadata ja kaasajastada põhikooli- ja gümnaasiumiseaduse (PGS) alusel linnavalitsuse pädevusse antud ülesanded.

Kohaliku omavalitsuse korralduse seaduse § 6 lõike 3 punkti 1 kohaselt otsustab ja korraldab omavalitsusüksus neid kohaliku elu küsimusi, mis on talle pandud teiste seadustega.

Sama seaduse § 22 lõike 2 järgi õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.

Võrreldes eelmise pädevuse delegeerimise määrusega on tehtud alljärgnevad muudatused:

1. Lõikes 2: PGS § 26 lg (5) Õpilaste arvu õpiabirühmas, tasemerühmas ja eriklassis määrab direktor, arvestades õpilaste hariduslike erivajaduste iseloomu, kooli teenindava eripedagoogi ja haridusliku erivajadusega õpilase õppe koordineerija või koolivälise nõustamismeeskonna või mõlema soovitusi. Eriklassis viiakse tõhustatud tuge saavate õpilaste õppetööd läbi kuni 12 õpilasega ja erituge saavate õpilaste puhul kuni kuue õpilasega. Kooli pidaja võib põhjendatud juhul direktori ettepanekul ja hoolekogu nõusolekul suurendada konkreetses eriklassis õpilaste arvu üheks õppeaastaks.

2. Lõikes 4: PGS § 38: pidaja annab endiselt nõusoleku pikapäevarühma moodustamiseks aga ei kinnita enam rühma ülemist piirnormi, selle määrab kool. 

3. Lõikes 8: PGS § 45 lg (2) Kooli pidaja loob võimalused ja direktor korraldab õpilaste ja koolitöötajate kaitse hädaolukorras.

4. Lõikes 9: PGS § 50 lg (1) Kooli pidaja otsusel võib põhikoolis pakkuda lisaõpet lihtsustatud, toimetuleku- ja hooldusõppe alusel põhikooli lõpetanutele ning põhikooli riikliku õppekava järgi põhikooli lõpetanutele, kellele tulenevalt hariduslikust erivajadusest on vaja pakkuda täiendavat ettevalmistust ja tuge õppe sujuvaks jätkamiseks või tööturule üleminekuks.

5. Lõikes 11: PGS § 67 lg (2) Arengukava ja selle muudatused valmistatakse ette koostöös hoolekogu, õpilasesinduse, õppenõukogu ning ekspertidega koolist või väljastpoolt kooli. Arengukava kinnitab kooli pidaja või tema volitatud isik ja kooli direktor annab selle täitmisest aru kooli pidaja kehtestatud korras. Arengukava ja selle muudatused esitatakse enne kinnitamist arvamuse andmiseks kooli hoolekogule, õpilasesindusele ja õppenõukogule.

6. Lõikes 13: PGS § 74 lg (2) Koolitöötajate koosseisu kinnitab direktor kooli pidaja kehtestatud korras.

(allkirjastatud digitaalselt)
Maie Joala
haridusspetsialist